פירוש נוסף ערך זה עוסק בקרב בין ישראל לחמאס כחלק ממלחמת חרבות ברזל. אם התכוונתם לקרב מהמאה ה-16 בין העות'מאנים לממלוכים, ראו קרב ח'אן יונס (1516).

**קרב ח'אן יונס** היה קרב בין צה"ל בהובלת אוגדה 98, לחמאס וארגוני הטרור האחרים ברצועת עזה, כחלק מהלחימה ברצועת עזה במלחמת חרבות ברזל. הקרב החל בתקיפות אוויריות ובארטילריה ב-2 בדצמבר 2023, מיד עם תום ההפוגה ועסקת שחרור החטופים, והמשיך בתמרון מלא בלילה שבין 4 בדצמבר ל-5 בדצמבר והסתיים ב-7 באפריל ביציאת אוגדה 98 מחאן יונס.

הקרב
----

### דצמבר 2023

ב-1 בדצמבר 2023 פרסם צה"ל מפת אזורי פינוי ברצועת עזה, וקרא לתושבי העיר ח'אן יונס להתפנות מערבה. באותו יום פתח צה"ל בתקיפה אווירית על העיר, כאשר מטוסי קרב של חיל האוויר הישראלי פגעו ביותר מ-50 מטרות באזור ח'אן יונס. התקפות אוויר ותקיפות ארטילריה אלו נמשכו בימים הבאים במספרים גדולים.

ב-3 בדצמבר הודיעו כוחות צה"ל על הרחבת הפשיטה הקרקעית לדרום עזה באמצעות כוחות קרקע ושריון. באותו יום הודיע חמאס כי תקף כוחות ישראליים וכלי רכב משוריינים עם פצצות מרגמה ונ"ט.

בלילה שבין 4 בדצמבר ל-5 בדצמבר צה"ל תקף באינטנסיביות חסרת תקדים את כל שטח ח'אן יונס, לצורך כניסת הכוחות הקרקעיים.

ב-5 בדצמבר הודיע צה"ל שהגיע למרכז ח'אן יונס, בלחימה הקשה ביותר שנראתה מאז תחילת הפשיטה הקרקעית על עזה. עוד ציין כי זהו יום הקרבות האינטנסיבי ביותר מאז תחילת הפעילות הקרקעית, מבחינת מחבלי חמאס הרוגים, מספר היתקלויות ושימוש באש מהקרקע ומהאוויר.

ב-8 בדצמבר לוחמי צוות הקרב של גדוד 12 של חטיבת גולני פשטו על מסגד שהכיל תשתיות טרור של חמאס. במהלך הפשיטה נורה טיל RPG סמוך לכוחות, שממנו נהרגו לוחם גדוד 12 של גולני וכן לוחם בגדוד הנדסה 603. וכן נפצעו בדרגות פציעה שונות מספר קצינים ומספר לוחמים. מייד לאחר מכן מסוק קרב חיסל חוליית מחבלים שארבה ללוחמי גולני בסמוך למסגד. עם תום הפעולה הפציץ מטוס קרב את המסגד והשמיד אותו.

ב-9 בדצמבר כוחות עוצבת האש המשיכו להילחם באזור ח'אן יונס, לוחמי האוגדה חיסלו עשרות מחבלים בקרבות, פעלו לאיתור והשמדת פירים והכווינו תקיפות מדויקות מהקרקע ומהאוויר. צוות קרב של חטיבת הקומנדו פשט על מרכזי הכובד של חמאס בח'אן יונס, בבתיהם של פעילי ומפקדי ארגון הטרור חמאס נמצאו אמצעי לחימה, קני שיגור ארטילרי וחומרים מודיעיניים. העוצבה פעלה בעיקר במרחב העיר בני סוהילה, ובפאתים הכפריים יותר מצפון־מזרח לח'אן יונס, בעיקר באזור של ג'רארה.

צוות הקרב של חטיבה 7 יחד עם לוחמי גולני מפלוגת החשיפה והתקיפה של גדוד 51 החל במתקפה על מנת לפרוץ את קווי ההגנה של חמאס במרחב ח'אן יונס, במהלכה תקפו עשרות עמדות נ"ט ותצפיות אויב. הלוחמים פשטו על המוצב הגדודי של גדוד "דיר אל-בלח" של ארגון הטרור חמאס ואיתרו אמצעי לחימה ומודיעין. כוחות צוות הקרב של חטיבת גבעתי, חטיבה 55 וחטיבה 4 כיתרו את העיר ומבצעים התקפות ופשיטות ממוקדות כנגד פלוגות בחטיבת ח'אן יונס של ארגון הטרור חמאס. במהלך הקרבות נהרגו לוחם הנדסה מגדוד 603 של חטיבה 7 ושני לוחמי מילואים מגדוד 6623 של חטיבה 55.

ב-10 בדצמבר לוחמי צוות קרב של חטיבת גבעתי הכווינו מטוס קרב אשר תקף אתר קשר צבאי של חמאס. האתר מוקם סמוך למסגד בדרום הרצועה. בתום התקיפה, פשטו לוחמי גבעתי על האתר. במקביל פעלה יחידת אגוז בעיר, ותקפה באמצעות חימוש מדויק מנהרות בח'אן יונס. לוחמי גדוד 8111 (חטיבה 5) מצק"ח של חטיבה 4 פשטו על מתחם טרור באזור בית ספר שממנו התבצע ירי לעבר הכוחות. במהלך הפשיטה הופעל מטען לעבר הכוחות. במהלך הקרבות נהרגו 5 לוחמים מגדוד 8111.

ב-11 בדצמבר לראשונה מאז החל התמרון הקרקעי, ביצעה יחידת האספקה בהיטס יחד עם טייסת 103 הצנחה של כ-7 טונות אספקה וציוד ללוחמי חטיבת הקומנדו בגזרת ח'אן יונס. בנוסף צוות קרב של חטיבה 4 פשטו על מפקדה של הג'יהאד האיסלאמי ואיתרו בה אמל"ח ומסמכי מודיעין.

מחבלים שנעצרו על ידי צה"ל סיפרו בחקירותיהם שחמאס הזרים כוחות לח'אן יונס כדי לסייע לאנשיו בחטיבת ח'אן יונס בלחימה נגד הכוחות הישראליים.

ב-14 בדצמבר פעלה יחידת מגלן של חטיבת הקומנדו ופשטה על מספר מטרות במרחב ח'אן יונס בהן מצאו אמצעי לחימה, רימונים ורובי AK-47. הלוחמים השמידו במתחם שני פירים, בור שיגור רקטות, ומחסן אמצעי לחימה.

ב-14 בדצמבר במהלך הקרבות בח'אן יונס נהרג סמל עוז שמואל ארדי לוחם הנדסה מגדוד 603 של החטיבה.

ב-15 בדצמבר לוחמי מגלן מצוות הקרב של החטיבתי טיהרו את אחד מבתיו של יחיא סנוואר בח'אן יונס.

ב-16 בדצמבר במהלך הקרבות נהרג רס"ל (מיל') שלו זלצמן לוחם בגדוד 6623, עוצבת חוד החנית (55), בנוסף באותו קרב נפצעו קשה קצין ושלושה לוחמים נוספים מיחידתו.

ב-17 בדצמבר בפעילות בעיר ח'אן יונס צוות הקרב חטיבה 7 יחד עם לוחמי פחת"ק גולני מגדוד 51 פשט על לשכתו של מפקד חטיבת ח'אן יונס ועל בתי נופש של בכירי חמאס ביניהם של יחיא סינוואר – והשתלט על כיכר מרכזית בעיר. נוסף על כך, הכוחות הגיעו לכיכר "בני סוהילה" המרכזית, שממוקמת בלב ח'אן יונס, והשיגו עליה שליטה מבצעית. לוחמי צוות הקרב של חטיבה 7 פשטו גם על מוצב חמאס של גדוד דיר אל-בלח והחרימו אמצעי מודיעין וספרי הדרכה צבאיים של חמאס. כמו כן, פשטו הלוחמים על דירת מחבל נוח'בה ואיתרו בביתו אמצעי לחימה, אמצעי שליטה וציוד ימי. כמו כן, לוחמי יחידת דובדבן ניהלו קרבות פנים מול פנים עם המחבלים, והשמידו מעבדת רחפנים, פירים ומשגרי רקטות שכוונו לישראל. הלוחמים פשטו על מרכז העיר ואיתרו יחד עם כוחות הנדסה ויחידת עוקץ, מערכת פירים ומנהרות טקטיות של ארגון הטרור חמאס. הלוחמים השמידו את מערכת הפירים, ובנוסף איתרו מעבדה לייצור רחפנים, השמידו אותה והשמידו כמה משגרי רקטות שכוונו לעבר ישראל. באחת ההתקפות של היחידה במרחב, לוחמי דובדבן נתקלו בפיצוץ מטען וירי לעבר הכוח כתוצאה מכך נהרגו 4 לוחמי דובדבן ולוחם יהל"ם.

ב-20 בדצמבר במהלך הקרבות נהרגו מפקד נמ"ר ביחידת הסיוע המנהלתי של חטיבת גבעתי וקצין לוחם בגדוד 363 של חטיבת הראל.

ב-21 בדצמבר חזרו לוחמי יחידת דובדבן למקום בו נהרגו לוחמי צוות הפשיטה רס"ל ליאב אלוש, ורס"ר (מיל') איתן נאה לאחר שנפגעו בהיתקלות מאש מחבלי חמאס. בשיתוף פעולה עם כוחות ההנדסה, הלוחמים פוצצו את הפירים שנמצאו בתוך המבנה, מהם יצאו המחבלים שירו לעבר הכוחות.

ב-22 בדצמבר המשיכה לפעול ולהעמיק עוצבת האש את אחיזתה במרחב, כוחות האוגדה חיסלו בקרבות פנים אל פנים מחבלים רבים, איתרו עשרות פירי מנהרות שמושמדים וחשפו חומרים מודיעיניים משמעותיים. לראשונה חטיבת כפיר הצטרפה להתקפה האוגדתית לחטיבות השריון, החי"ר והקומנדו. בנוסף חיסלו כוחות צה"ל ושב"כ באמצעות תקיפות אוויריות מחבלים ומפקדים בחטיבת ח'אן יונס. במהלך הקרבות לאחר פיצוץ מטען נהרגו סמ"ר ניר רפאל קנניאן וסמ"ר בירהנו קאסיה לוחמי סיירת גבעתי. באותו הקרב נפצעו חמישה לוחמים נוספים בסיירת גבעתי באורח קשה. בזירה אחרת בדרום הרצועה נהרגו שני לוחמי מילואים של גדוד 6623 בחטיבה 55 רס"ר במיל' שי טרמין ורס"ב במיל' אלכסנדר שפיץ.

ב-23 בדצמבר בפשיטה על מפקדה צבאית שביצעו כוחות מצוות קרב חטיבתי של חטיבת כפיר בעיר ח'אן יונס, איתרו הלוחמים אמצעי לחימה רבים, בהם עשרות רימונים וחומרי נפץ.

מפקד עוצבת האש תא"ל דן גולדפוס מפקד צוות הקרב בח'אן יונס ואל"ם מיקי שרביט מפקד חטיבת קרייתי (4) על רקע באגר E-349 של מערך הצמ"ה של חיל ההנדסה הקרבית.
ב-25 בדצמבר בפשיטה של חטיבה 4 ויחידת יהל"ם הושמדו מתחם ייצור אמל"ח ומפעל בטון למנהרות. במהלך הקרבות נהרגו סמ"ר (במיל') אלישע יהונתן לובר ורס"ל (במיל') יוסף גיטרץ לוחמי עוצבת ראם. מכלול האש של חטיבה 7 הכווין כלי טיס של חיל האוויר שתקף וחיסל מעל עשרה מחבלים שפעלו במרחב ח'אן יונס. מכלול האש של חטיבת גבעתי הכווין כלי טיס של חיל האוויר שחיסל חוליית מחבלי חמאס שנעה לעבר בניין בו אוחסנו אמצעי לחימה.

ב-26 בדצמבר המשיכו לוחמי צוות הקרב של חטיבת הקומנדו בלחימה בעומק ח'אן יונס והמשיכו להעמיק את פעילותם בשיתוף פעולה עם כוחות הנדסה, שריון וחיל האוויר. לוחמי הקומנדו חיסלו מחבלים רבים, איתרו והשמידו פירים התקפיים, וביצעו עשרות תקיפות באמצעות חימושים ממוקדים. כמו כן, הלוחמים פשטו והשמידו תשתיות טרור רבות בהן איתרו אמצעי לחימה ומסמכים מודיעיניים. בנוסף, פשטו הלוחמים על מתחם תצפיות של מחבלי החמאס שמוקם במסגד.

ב-27 בדצמבר אישר אבי רוזנפלד מפקד אוגדת עזה יציאה של חטיבה 5 תחת פיקוד אוגדת עזה למבצע עוז וניר בח'וזאעה שבנפת ח'אן יונס כנגד מחבלי חמאס בכפר שביצעו את הטבח בניר עוז.

לוחמי יחידת מגלן בח'אן יונס במהלך מלחמת חרבות ברזל
ב-30 בדצמבר לוחמי צוות הקרב של חטיבה 7 העמיקו את התמרון דרומה ופשטו על מפקדות צבאיות של חמאס בלב ח'אן יונס. בניהם - חמ"ל המודיעין הצבאי של ארגון הטרור בעיר. החמ"ל אחראי על כלל הפעולות המודיעיניות של חמאס במרחב. במתחם חמ"ל המודיעין, אותר גם חמ"ל של ארגון הטרור הג'יהאד האיסלאמי. ביעדים עליהם פשטו הלוחמים, אותרו מסמכים בעלי ערך רב. בנוסף, לוחמי צוות הקרב של חטיבת גבעתי פשטו על תשתיות טרור רבות במרחב וחיסלו מחבלים שנערכו לפגיעה בכוחות באמצעות ירי צלפים וטנקים. מכלול האש של החטיבה ביצע מספר תקיפות באמצעות כלי טיס אוויריים, בהן חוסלו מחבלים חמושים והושמדו מטרות כגון אתר לייצור אמצעי לחימה ומעוז של מחבלי חמאס. כמו כן, נפטר מפצעיו מפקד צוות בסיירת גבעתי, לאחר שנפצע ב-22 בדצמבר.

### ינואר 2024

ב-7 בינואר 2024 כוחות מחטיבת גולני חיסלו בפאתי ח'אן יונס, על ידי הכוונת כלי טיס, חוליית מחבלים שנכנסה לרכב אחרי שהעמיסה אותו באמצעי לחימה.

ב-8 בינואר נהרגו סמל רועי טל, לוחם בגדוד 94 של חטיבת כפיר, ושני לוחמים מגדוד ההנדסה 8219, של עוצבת חצי האש (551) רס"ל במיל' דוד שורץ, בן 26 מאלעזר, ורס"ל במיל' יקיר הכסטר. באותו היום תקף חיל האוויר כ-30 מטרות בהן מנהרות, תשתיות טרור ומחסני נשק וחיסל 40 מחבלים.

ב-10 בינואר המשיכו כוחות צה"ל לפעול בח'אן יונס ואיתרו מנהרה שבה הוחזקו חטופים בתנאים קשים. לתוך המנהרה הוכנסו צוותי תקשורת בינלאומיים כדי להיחשף לתנאי השבי.

ב-11 בינואר תקף מטוס קרב של חיל האוויר בהכוונת מרכז האש של אוגדה 98 מבנה צבאי של ארגון הטרור חמאס וחיסל שבעה מחבלים. ביניהם מפקד בכוח הנוח'בה אשר לקח חלק בטבח ב-7 באוקטובר. כוח של חטיבת הקומנדו זיהה במרחב העיר שלושה מחבלים חמושים שיצאו מביתו של פעיל חמאס והתקרבו לכוחות צה"ל, לוחמי צוות הקרב ירו ופגעו במחבלים.

לוחמי יחידת מגלן בח'אן יונס במלחמת חרבות ברזל
ב-13 בינואר במהלך פעילות של צוות הקרב של חטיבה 7 במרחב ח'אן יונס, כוחות איסוף זיהו שני מחבלים חמושים. הכוחות הכווינו כלי טיס של חיל האוויר שתקף וחיסל את המחבלים. בנוסף הכוחות חיסלו באמצעות ירי טנק חמישה מחבלים ואיתרו פיר תת-קרקעי במרחב העיר. במהלך הפעילות נהרג לוחם הנדסה של גדוד 603 של החטיבה.

ב-15 בינואר זיהו כוחות אוגדה 98 שני מחבלים שמעמיסים אמצעי לחימה על משאית. כלי טיס של חיל האוויר, בהכוונת מרכז האש האוגדתי, תקף את המשאית, השמיד את אמצעי הלחימה, וחיסל את המחבלים שנמלטו למבנה סמוך. לוחמי צוות הקרב של חטיבה 7 פשטו על מפקדה מבצעית של חמאס במרחב העיר, והחרימו אמצעי לחימה וציוד צלילה השייך לכוח הימי של חמאס. בנוסף, כוחות צה"ל השמידו שני מחסני אמצעי לחימה מהקרקע ומהאוויר, תקפו מבנים צבאיים של ארגון הטרור חמאס ואיתרו אמצעי לחימה בתוך ארון חדר ילדים בביתו של מחבל חמאס. באותו היום נהרג ניצן שסלר, לוחם בגדוד 7155 של חטיבה 55 בקרב בח'אן יונס.

ב-16 בינואר פשטו לוחמי יחידת מגלן ויחידת אגוז על משרדיהם של מפקדים בכירים בגדוד הדרומי של חטיבת ח'אן יונס, ביניהם משרדו של מפקד הגדוד, בו אותרו אמצעי לחימה רבים. כמו כן, הלוחמים זיהו במרחב מצלמות תצפית של חמאס אותן השמידו. במקביל, לוחמי יחידת דובדבן פשטו על עשרות תשתיות טרור בדרום ח'אן יונס. במהלך הפשיטה נתקלו הלוחמים בחוליית מחבלים, ניהלו מולה קרב וחיסלו אותה. באותו היום פרסם דובר צה"ל כי באותו השבוע זוהה שיגור שבוצע משטח בית החולים נאצר אל עבר כוחות צה"ל.

ב-17 בינואר הודיע צה"ל כי חיסל באמצעות כלי טיס של חיל האוויר ובשיתוף שב"כ את בלאל נופל, ששימש כאחראי על חקירת חשודים בריגול נגד חמאס במרחב דרום הרצועה. לוחמי צוות הקרב החטיבתי 7 זיהו שלושה מחבלים בורחים למבנה לאחר שירו פצצות מרגמה לעבר הכוחות, והכווינו מסוק קרב שתקף וחיסל את שלושת המחבלים. באותו היום פורסם כי סמ"ר אוריה איימלק גושן, לוחם בסיירת גבעתי נהרג במהלך קרב במרחב העיר.

לוחמי חטיבת הקומנדו בח'אן יונס
עד 20 בינואר 2024, פורקו 3 מתוך 5 גדודי החמאס באזור. לפי צה"ל, פעלו לוחמי חטיבת כפיר בקסבה בח'אן יונס שבשכונת בני סוהילה. אוגדה 98 פתחה באותם ימים במבצע אוגדתי במרכז ח'אן יונס, במטרה לייצר לחץ ממספר כיוונים ולהביא לכניעה של גדודי חטיבת ח'אן יונס שנותרו במרחב. ב-20 בינואר בזמן פשיטה על תשתית טרור, ירו מחבלים RPG לעבר כוח השריון של צוות הקרב של סיירת צנחנים. כתוצאה מהירי נהרג לוחם שריון מגדוד 7421, רס"ל במיל' אוריאל אביעד סילברמן ונפצעו שלושה לוחמים נוספים. הלוחמים ניהלו מרדף מול המחבלים שביצעו את הירי וחיסלו בקרבות פנים מול פנים תשעה מחבלים. במהלך המרדף, מספר לוחמים נכנסו למבנה בו הסתתרו מחבלים, במקום התפתח קרב יריות פנים אל פנים מול המחבלים.

ב-21 בינואר, בשעות הערב, פתחה אוגדה 98 במתקפה מסיבית במערב העיר ח'אן יונס. למתקפה קדם מטס תקיפה נרחב של חיל האוויר. חטיבות גבעתי, הקומנדו, חטיבה 7 של השריון וצנחנים פעלו באזור זה. למחרת, פורסם כי התחוללו חילופי אש בין צה"ל למחבלים רבים סביב בית החולים נאצר בח'אן יונס טנקים תועדו במערב העיר. התמרון בח'אן יונס התנהל באופן סימולטני מעל הקרקע ומתחת לפני הקרקע בגלל מנהרות הלחימה בעיר. עד הערב כיתרו הכוחות את מחנה הפליטים ח'אן יונס ממערב והחלו לתמרן גם אל תוך המחנה. במקום התרחשו קרבות עזים בין הלוחמים לבין מחבלים. במהלך המתקפה נהרגו שלושה קצינים מגדוד 202 של החטיבה ביניהם: רס"ן דוד נתי אלפסי סמג"ד, רס"ן איליי לוי מפקד פלוגה בגדוד, וסרן אייל מבורך טויטו מפקד מחלקה בגדוד. באותו קרב נפצע לוחם נוסף מגדוד 202, חטיבת הצנחנים באורח קשה.

דובר צה"ל הודיע כי כוחות אוגדה 98 השלימו את כיתור ח'אן יונס וחיסלו בשיתוף פעולה עם חיל האוויר עשרות רבות של מחבלים ב-22 בינואר.

לוחמי יחידת דובדבן בח'אן יונס במהלך מלחמת חרבות ברזל
ב-25 בינואר במרחב ח'אן יונס העמיקה חטיבת הקומנדו והתקדמה בלחימה, כאשר היא לוותה בלחימה עם חוליות מחבלים שחוסלו באמצעות ירי צליפה, הכוונת טילים מדויקים וירי טנקים. באחד המקרים, זיהו לוחמי אגוז שלושה מחבלים חמושים ושיגרו לעברם טיל מדויק מסוג עוקץ פלדה שחיסל אותם. בנוסף, בפשיטה על מבנה במרחב חיסלו הלוחמים ארבעה מחבלים בהיתקלויות מטווח קצר. במבצע ייעודי של כוח הצלפים של יחידת אגוז, ביצעו הלוחמים מספר חיסולים מדויקים במספר שעות בשיטה המותאמת לחוליות האויב שיוצאות מהתת קרקע. כמו כן, לוחמי יחידת מגלן פעלו בשטח וחיסלו מחבלים רבים בקרבות עזים, פשטו על יעדי טרור ואיתרו אמצעי לחימה רבים. הלוחמים פשטו על מפקדה צבאית של מפקד המערך המודיעין של הג'יהאד האסלאמי פלסטיני וכן על מפקדת חמאס בה איתרו כמויות רבות של מחסניות, כלי נשק, מכשירי קשר טקטיים, אמצעים לראיית לילה, מפות ומידע מודיעיני בעל ערך רב.

בנוסף כוחות חטיבת הצנחנים פעלו בשכונת אל עמל בח'אן יונס. הלוחמים נתקלו במחבלים וחיסלו אותם מטווח קרוב, פשטו על תשתיות טרור, איתרו והשמידו אמצעי לחימה, מרגמות ורקטות. במהלך פשיטה של כוחות החטיבה על אתרים צבאיים של חמאס, איתרו הלוחמים עשרות נשקים מסוג AK-47, רימוני רסס, מטעני הטלה של רחפן ופצצות מרגמה. הכוחות נתקלו בשלושה מחבלים במבנה שירו לעבר הכוח. הלוחמים השיבו בירי מדויק לעבר המחבלים, שניים מהם חוסלו והשלישי נפגע וברח אל תוך מבנה. הלוחמים העלו רחפן כדי לסרוק את המבנה אליו ברח המחבל, זיהו אותו פותח בירי לעבר הרחפן וחיסלו אותו. בנוסף, צוותי הצלפים של החטיבה חיסלו באמצעות ירי מדויק עשרות מחבלים חמושים שהיוו איום על הכוחות, לצד שימוש באמצעי תצפית וסגירות מעגלים עם כוחות שריון, הנדסה ואוויר.

בהודעה של מתאם פעולות הממשלה בשטחים נאמר כי חמאס פעל מבתי החולים נאצר ואל-עמל בח'אן יונס ומסביב להם. צה"ל פעל באזור.

במקביל ללחימה מעל פני הקרקע, צה"ל תמרן במנהרות הטרור מתחת לח'אן יונס, בהובלת לוחמי יהל"ם (יחידת העילית של צה"ל ללוחמת מנהרות) ושב"כ. הכוחות איתרו מרחבים תת-קרקעיים ששימשו את בכירי החמאס, חיסלו מחבלים בלחימה במנהרות ואף הכניעו ועצרו מחבלים שהתחבאו מאחורי דלתות הדף ולקחו אותם לחקירה מודיעינית.

ב-29 בינואר פשטו כוחות אוגדה 98 על מנהרה תת-קרקעית הממוקמת תחת בית הקברות בבני סוהילה שבח'אן יונס, ואיתרו בה גם חדרים מהם נוהלה מתקפת ה-7 באוקטובר. מחבלים ששהו בתוך המנהרה חוסלו ובסיום החקירה היא הושמדה על ידי לוחמי יחידת יהל"ם. אוגדה 98 הכוללת את כוחות הקרקע חיל רגלים, חיל הנדסה קרבית וחיל שריון, יחידות קומנדו ובשיתוף חיל האוויר, וחיל התותחנים שהמשיכו לפגוע ולהשמיד מחבלים ואת כל מטרות ובסיסי החמאס ובתמיכת כוחות אש ומודיעין.

### פברואר 2024

לוחמי אגוז בסמטאות ח'אן יונס
ב-3 בפברואר, לוחמי צוות קרב של חטיבת הצנחנים פשטו על מבנה בן מספר קומות ששימש את מפקד חטיבת ח'אן יונס לניהול לחימה ואיתרו בו אמצעי לחימה רבים וביניהם AK-47, מחסניות, ציוד צבאי, ואמצעים טכנולוגיים. מחבל שהתקרב לכוחות החטיבה כשהוא חמוש בסכין והשליך שני רימונים לעבר הלוחמים, חוסל על ידם בירי. בפשיטות נוספות של הכוחות אותר מצבור של רקטות RPG בתוך בתי מחבלים. לוחמי צוות הקרב של חטיבת גבעתי במרחב ח'אן יונס, חיסלו מחבל שנצפה מתקרב לכוחות. כמו כן, מכלול האש החטיבתי הכווין כלי טיס שתקף וחיסל שני מחבלים שניצפו מתקרבים למבנה.

ב-4 בפברואר כוחות חטיבת גבעתי פשטו על המוצב המרכזי של חמאס בח'אן יונס. המוצב, "אל-קדאסיה", כלל דגמים המדמים שערי כניסה של קיבוצים, בסיסים וכלי רכב משוריינים של צה"ל. כמו כן, לוחמי גבעתי פשטו על משרדיהם של בכירי חטיבת ח'אן יונס, ואיתרו תשתיות ואמל"ח.

במקביל צוות קרב של חטיבת הצנחנים העמיק את הפעילות בשכונת אל-עמל שבמערב ח'אן יונס, הלוחמים פשטו על כספות של החמאס ועל משרד חלפנות של הארגון, שבהם אותרו יותר מ-3 מיליון ש"ח ששימשו ככספי טרור. עוד אותרו מסמכים מודיעיניים של ארגון הטרור. בנוסף, הלוחמים איתרו בשכונה אמצעי לחימה רבים, עשרות תשתיות טרור של החמאס, פירים תת-קרקעיים, עמדות תצפית ומפעלים לייצור אמצעי לחימה שונים.

החיילים נלחמו מול הגדוד האחרון של חמאס שפעל במערב העיר. במהלך הלחימה במרחב, לוחמי וצלפי יחידת אגוז חיסלו מחבלים בקרבות פנים אל פנים. הלוחמים פשטו בהכוונה מודיעינית על תשתיות טרור ואיתרו אמצעי לחימה רבים.

ב-9 בפברואר, בוצע מבצע סריקה של צה"ל בבית החולים "אל-אמל". בסריקה נעצרו עשרות מחבלי חמאס שהתחזו לעובדים בארגון הסהר האדום הפלסטיני.

לוחמים מחטיבת 646 החלו להילחם בשכונת העסבן הקטנה בח'אן יונס, ובמהלך פעילותם איתרו נשקים, טלפונים, רימונים, מחסניות, מדים וחוברות לחימה של חמאס. במהלך הלחימה, בניין ממולכד התפוצץ ושלושה לוחמים נהרגו.

ב-15 בפברואר פתח צה"ל במבצע בבית החולים נאצר בח'אן יונס בשביל להגיע לפעיל חמאס. כמו כן, נאמר כי ייתכן שבמקום היו גופות של מי שנחטפו בזמן מתקפת ה-7 באוקטובר. חטיבת הקומנדו, שייטת 13 וחטיבת הצנחנים נוספים פעלו בתוך הרצועה. לפי הודעת צה"ל, עצרו הכוחות עד 16 בפברואר יותר מ-20 מחבלים שלקחו חלק בטבח 7 באוקטובר, ועשרות חשודים נלקחו לחקירה. בסריקות במרחב בית החולים איתרו לוחמי מגלן מרגמות, רימונים ואמצעי לחימה נוספים השייכים לחמאס ובנוסף לכוחות מסוקי קרב וזיק. במהלך הלחימה במתחם בית החולים נהרגו לוחם סיירת צנחנים ולוחם גדוד 202 של חטיבת הצנחנים.

ב-18 בפברואר הצהיר שר הביטחון יואב גלנט בסיור בדרום כי חטיבת ח'אן יונס של חמאס הוכרעה, ולא מתפקדת יותר כגוף צבאי מסודר.

ב-24 בפברואר לוחמי צוות הקרב של חטיבת גבעתי המשיכו בפשיטות על יעדי טרור ואיתרו אמצעי לחימה ביניהם: רובי צלפים, רובים מסוג AK-47, רימונים ומחסניות. במהלך היתקלות עם מחבלי חמאס וחילופי אש נהרגו סמ"ר עידו אלי זריהן וסמ"ר נריה בלטה לוחמי סיירת גבעתי.

ב-29 בפברואר סיימה חטיבת הצנחנים את תפקידה בתמרון הקרקעי בח'אן יונס, נערך טקס לרגל יציאת הלוחמים מהרצועה לאחר 120 ימי לחימה, כעת משימתם תהיה לשמור על יישובי העוטף. במקביל תפסה חטיבת ביסל"ח את מקומה של החטיבה בתמרון בח'אן יונס.

### מרץ 2024

בליל 1 במרץ, במהלך פעילות, נכנסה פלוגת חי"ר של לוחמי כפיר מחטיבת ביסלמ"ח למרחב ח'אן יונס במטרה לאבטח ציר לוגיסטי, תוך פשיטה על יעדי טרור בפאתי ח'אן יונס. בזמן שהכוח נכנס למבנה, הוא עלה על זירת מטעני חבלה בתוך המבנה ומחוצה לו. כתוצאה מכך נהרגו שלושה לוחמי גדוד 450 של חטיבת ביסל"ח, אשר שירתו כלוחמים בגדוד 'נחשון' (90) של חטיבת כפיר.

ב-3 במרץ, פורסם שלפי צה"ל, אוגדה 98 הכריעה את חטיבת ח'אן יונס של חמאס בחודש האחרון, והפעולות שהצבא עוד ביצע באזור הזה העבירו את הלחימה גם בדרום הרצועה - הלכה למעשה - לשלב הבא. במסגרת הזו, צה"ל ערך פשיטות חוזרות במוקדי חמאס. השליטה המבצעית של צהל במערב ח'אן יונס נמשכה כמה שבועות.

ב-6 במרץ במהלך פיצוץ מטען במסגרת היתקלות עם מחבלים נהרג סמ"ר דויד ששון, לוחם מיחידת עוקץ של חטיבת המרום. באותו הקרב, נפצעו באורח קשה שלושה לוחמים מחטיבת הקומנדו ושני לוחמים מיחידת עוקץ. שבעה לוחמים נוספים נפצעו באורחים שונים. בקרב נוסף, כך נמסר, לוחם בחטיבת הקומנדו נפצע באורח קשה בדרום רצועת עזה.

#### מבצע כתר המערב

 ערך מורחב – **מבצע כתר המערב**  

 ערך מורחב – **המבצע במערב ח'אן יונס (2024)**  

צה"ל הרחיב את הלחימה בח'אן לעיירה אל-קרארה ולפרויקט המגורים הקטרי "מדינת חמד". לילה קודם ביצע חיל האוויר גל תקיפות כדי לייצר חגורת אש ראשונית לקראת התמרון.

עד לתחילת החודש, צה"ל עצר כ-1,200 מחבלים בגזרת ח'אן יונס.

### אפריל 2024

בתחילת אפריל פעל צה"ל באזור בית החולים אל עמל. ב-5 באפריל חולצה גופתו של החטוף אלעד קציר שנרצח במהלך השבי.

ב-7 באפריל פורסם כי הכוחות יצאו לחלוטין מח'אן יונס.

ראו גם
------

* קרב ח'אן יונס (1516)
* הלחימה ברצועת עזה במלחמת חרבות ברזל
* מבצע כתר המערב

קישורים חיצוניים
----------------

* אוגדת הכוחות המיוחדים של צה"ל נלחמת לראשונה בלב חאן יונס, באתר צה"ל, 6 בדצמבר 2023
* טל לב רם, ‏הפיר שבחדר: זירות מטענים – הסיוט של חיילי צה"ל בחאן יונס, באתר מעריב אונליין, 11 בדצמבר 2023
* יואב זיתון, לראשונה במלחמה: ללוחמי הקומנדו בעזה הוצנח ציוד מהאוויר | כך זה נראה, באתר ynet, 11 בדצמבר 2023
* יואב זיתון, קרבות עזים בחאן יונס: חמאס משתמש לראשונה במחבלות מול כוחות צה"ל, באתר ynet, 8 בדצמבר 2023
* רון בן ישי, המרוץ אחר נקודת השבירה בחאן יונס, באתר ynet, 8 בדצמבר 2023
* מערכת וואלה! חדשות‏, כך נראים מימדי ההרס בחאן יונס אחרי כניסת צה"ל, באתר וואלה!‏, 10 בדצמבר 2023
* N12, ‏ח'אן יונס מכותרת, הרמטכ"ל: "לוחמינו מנסים לאתר חטופים", באתר גלובס, 6 בדצמבר 2023
* יואב זיתון, עם לוחמי חטיבת הקומנדו בחאן יונס, "הם מסתתרים כמו שפנים, חמאס ייקבר כאן" | דיווח מיוחד ממוקד הלחימה בחאן יונס, באתר ynet, 22 בדצמבר 2023
* יואב זיתון, ההסבר של צה"ל: זו הסיבה ל"תחושת הדשדוש" בחאן יונס, באתר ynet, 4 בינואר 2024
* אמיר בוחבוט‏, "מערך תת-קרקעי להחזקת חטופים בכלובים": מה צה"ל עושה בחאן יונס?, באתר וואלה!‏, 22 בינואר 2024
* שי לוי, ‏ההסבר של צה"ל: מה קורה בח'אן יונס?, באתר ‏מאקו‏, 22 בינואר 2024
* דובר צה"ל: כוחותינו פועלים באופן ממוקד בח'אן יונס לחיסול תשתיות ומחבלי חמאס, סרטון בערוץ "עכשיו 14", באתר יוטיוב (אורך: 07:09), 29 בינואר 2024
* תיעוד בלעדי מלב ח'אן יונס: מול המצלמה של כתבנו הלל ביטון רוזן, סרטון בערוץ "עכשיו 14", באתר יוטיוב (אורך: 03:53), 30 במאי 2024

הערות שוליים
------------

1. ↑   דובר צה"ל: כוחותינו פועלים באופן ממוקד בח'אן יונס לחיסול תשתיות ומחבלי חמאס, סרטון בערוץ "עכשיו 14", באתר יוטיוב (אורך: 07:09), 29 בינואר 2024
2. ↑  יואב זיתון, אין יותר כוחות מתמרנים בעזה: אוגדה 98 יצאה מחאן יונס, רק חטיבה אחת נותרה ברצועה, באתר ynet, 7 באפריל 2024
3. ↑  "Israel's war on Gaza: List of key events, day 58". *Al Jazeera*.
4. ↑  "Israel says it has expanded ground operation to every part of the Gaza Strip". *CityNews Toronto*.
5. ↑  N12, ‏הפצצות משמעותיות בח'אן יונס וברפיח, צה"ל מרחיב את הפעולה הקרקעית, באתר גלובס, 4 בדצמבר 2023
6. ↑  אסף גבור, ‏"חגורת אש" ותקיפות אינטנסיביות בח'אן יונס. בעוטף מעידים: "לא ראינו דבר כזה", בעיתון מקור ראשון, 4 בדצמבר 2023
7. ↑  יואב זיתון, אלפי לוחמי צה"ל בלב חאן יונס ובמרכז שג'אעיה וג'באליה: החל השלב השני בתמרון הקרקעי, באתר ynet, 5 בדצמבר 2023
8. ↑  אסון כפול: מאור, אחיינו של השר איזנקוט, נהרג בקרבות בעזה, באתר ‏מאקו‏, 9 בדצמבר 2023
9. ↑  רונית זילברשטיין, לילך שובל, טרגדיה כפולה: מאור כהן איזנקוט, אחיינו של גדי איזנקוט, נפל בקרבות בעזה, באתר ישראל היום, 9 בדצמבר 2023
10. ↑  אמיר בוחבוט‏, הטרגדיה של משפחת איזנקוט: מאור מאיר כהן, אחיינו של השר, גם נפל בקרבות ברצועה, באתר וואלה!‏, 9 בדצמבר 2023
11. 1 2 3   שלב אחר שלב, כך מתנהלת ההתקפה של אוגדה 98 בחאן יונס, באתר צה"ל, 8 בדצמבר 2023
12. ↑  גל פרל, "ייחודו הבולט של צה"ל, שהמפקדים הם סוד כוחו": לקחים מ־1982 ו־2023, מערכות, ‏ 11 באפריל 2024.
13. ↑  טל לב רם, ‏לא רק ח'אן יונס: צה"ל נערך לפעולה נוספת באזור חדש ברצועה, באתר מעריב אונליין, 21 בדצמבר 2023
14. ↑  עוד עשרות חשודים בטרור נכנעו בג'באליה, באתר ערוץ 7, 10 בדצמבר 2023
15. ↑  יואב זיתון, נינה פוקס, אלישע בן קימון, מאיר תורג'מן, 5 קציני ולוחמי מילואים נפלו ממטענים בבי"ס | תיעוד מההיתקלות ליד חאן יונס, באתר ynet, 11 בדצמבר 2023
16. ↑  אמיר בוחבוט, ארז הראל‏, הותר לפרסום: שישה לוחמים נהרגו בקרבות ברצועה; חייל נוסף נהרג בתאונת דרכים, באתר וואלה!‏, 11 בדצמבר 2023
17. ↑  יואב זיתון, לראשונה במלחמה: ללוחמי הקומנדו בעזה הוצנח ציוד מהאוויר | כך זה נראה, באתר ynet, 11 בדצמבר 2023
18. ↑  דיווח: מחבלים סיפרו בחקירותיהם שחמאס מזרים כוחות לחאן יונס, באתר זמן ישראל, 17 בדצמבר 2023
19. ↑  מירב ארד, לוחמי צה"ל נלחמים בסיוע כוחות אוויר בשג'אעיה, ג'באליה וחאן יונס, באתר News1 מחלקה ראשונה, 14 בדצמבר 2023
20. ↑  לילך שובל, סמל עוז שמואל ארדי, בן 19 מקיבוץ חצור, נפל בקרב בעזה; צה"ל חילץ את גופתו של החטוף אליה טולדנו, באתר ישראל היום, 15 בדצמבר 2023
21. ↑   הלחימה בחאן יונס ממצלמות הקסדה של לוחמי הקומנדו, באתר צה"ל, 15 בדצמבר 2023
22. ↑  אביו של רס"ל שלו זלצמן שנפל בקרב ברצועה: "הספיק לשלוח שני מכתבים מעזה", באתר ynet, 17 בדצמבר 2023
23. ↑  ניר דבורי, ‏נתקלו בירי ומטענים - וחיסלו מחבלים: הקרב שבו נפלו לוחמי דובדבן ויהל"ם, באתר ‏מאקו‏, 18 בדצמבר 2023
24. ↑  אור רביד, ‏רז נרצחה בנובה, חברה הטוב ליאב יצא להילחם ונפל בעזה, באתר ‏מאקו‏, 18 בדצמבר 2023
25. ↑  אלכסנדרה לוקש, שרון כידון, "לא רציתי שהדפיקה בדלת תגיע אליי": קצינת הנפגעים לשעבר התבשרה על נפילת בנה, באתר ynet, 18 בדצמבר 2023
26. ↑  יאיר קראוס, משפחתו עלתה מגרמניה והקימה בית אבות לשורדי שואה, אוריה באייר נפל בעזה, באתר ynet, 18 בדצמבר 2023
27. 1 2  משה כהן, ‏טל פיליבה ז"ל נפל בקרב בדרום הרצועה: "היה קסם מהלך, בן ואח נפלא וחבר מסור", באתר מעריב אונליין, 18 בדצמבר 2023
28. ↑  משה כהן, ‏איתן נאה ז"ל נפל בקרב בעזה, בקיבוץ ספדו לו: "בחור טוב לב ויפה תואר", באתר מעריב אונליין, 18 בדצמבר 2023
29. ↑  יואב זיתון, ישראל מושקוביץ, נינה פוקס, מאיר תורג'מן ויאיר קראוס, ארבעה לוחמים נפלו בקרבות בדרום הרצועה, באתר ynet, 18 בדצמבר 2023
30. ↑  אור הלר, אריאלה שטרנבך, נפלו בקרבות: הותרו לפרסום שמותיהם של 7 חללי צה"ל נוספים בעזה, באתר חדשות 13, 18 בדצמבר 2023
31. ↑  לילך שובל, הותר לפרסום: רס"ר (במיל') אוריאל כהן נפל בקרבות ברצועה, באתר ישראל היום, 20 בדצמבר 2023
32. ↑  ענבר טויזר, ‏שני אבות נפלו בקרבות: אוריאל וליאור נהרגו בדרום הרצועה, באתר ‏מאקו‏, 20 בדצמבר 2023
33. ↑  שי לוי, ‏דובדבן סגרו חשבון: "במקום בו נפלו גיבורים חזרנו להשלים את המשימה", באתר ‏מאקו‏, 21 בדצמבר 2023
34. ↑   אוגדה 98 מעמיקה את התמרון בחאן יונס. תיעוד מהפעילות ומהמודיעין שאותר, באתר צה"ל, 22 בדצמבר 2023
35. ↑  יואב זיתון, עם לוחמי חטיבת הקומנדו בחאן יונס, "הם מסתתרים כמו שפנים, חמאס ייקבר כאן" | דיווח מיוחד ממוקד הלחימה בחאן יונס, באתר ynet, 22 בדצמבר 2023
36. ↑  הותר לפרסום: חמישה חללי צה"ל נפלו בקרבות ברצועת עזה, באתר ‏מאקו‏, 23 בדצמבר 2023
37. ↑  אסון בעזה: הותרו לפרסום שמם של 5 לוחמי צה"ל שנפלו בקרבות בדרום הרצועה, באתר וואלה!‏, 23 בדצמבר 2023
38. ↑  לילך שובל, הניצול הציני של חמאס: חגורות נפץ מותאמות לילדים אותרו סמוך לבתי ספר, באתר ישראל היום, 24 בדצמבר 2023
39. ↑  שי לוי, ‏מפעל בטון למנהרות הושמד, פשיטה על מתחם ייצור אמל"ח, באתר ‏מאקו‏, 25 בדצמבר 2023
40. ↑  סמ"ר (במיל') אלישע יהונתן לובר ורס"ל (במיל') יוסף גיטרץ נפלו בקרבות בדרום הרצועה, באתר ‏מאקו‏, 26 בדצמבר 2023
41. ↑  דוד גולדברג, ‏הלוחמים הכווינו מהקרקע ועשרות מחבלים חוסלו מהאוויר בחאן יונס, באתר JDN‏, 26 בדצמבר 2023
42. ↑   תיעוד מיוחד ממצלמות הגוף של לוחמי עוצבת הקומנדו, באתר צה"ל, 27 בדצמבר 2023
43. ↑  יואב זיתון, מפקד אוגדת עזה הודיע על מבצע "עוז וניר": התקפה על האזור בדרום עזה ממנו פלשו לניר עוז, באתר ynet, 27 בדצמבר 2023
44. ↑
45. ↑  מעמיקים דרומה: צה"ל פשט על חמ"ל של הג'יהאד האיסלמי וחמאס בח'אן יונס, באתר מעריב אונליין, 30 בדצמבר 2023
46. ↑  רענן בן צור, יואב זיתון, נינה פוקס, אדם קוטב, "גיבורי ישראל": קוסטה והראל נפלו בקרבות בעזה, חמישה נפצעו קשה, באתר ynet, 30 בדצמבר 2023
47. ↑  צה"ל ביצע חיסול ממוקד דרומית לח'אן יונס, הושמדו מתקני שיגור, באתר הידברות, ‏7 בינואר 2024
48. ↑  9 לוחמים נפלו ברצועת עזה; 6 מהם - בתאונה מבצעית, באתר חדשות 13, 9 בינואר 2024
49. ↑  ניר דבורי, ‏חוליה שהתכוננה לשגר רקטות למרכז הארץ חוסלה, באתר ‏מאקו‏, 8 בינואר 2024
50. ↑  40 מחבלים חוסלו בחאן יונס, אותרו אמצעי לחימה ופירי מנהרות, באתר עכשיו 14, 9 בינואר 2024
51. ↑  יעל צ'כנובר, דובר צה"ל: "איתרנו מנהרה שבה שהו חטופים בתנאים קשים בחאן יונס", באתר ynet, 10 בינואר 2024
52. ↑  לילך שובל, צה"ל חיסל עשרות מחבלים בחאן יונס - ביניהם מפקדים בכוח הנוח'בה של החמאס, באתר ישראל היום, 12 בינואר 2024
53. ↑  נועם אמיר, ‏לוחם צה"ל נפל בעזה, מחבלים חדרו מלבנון וחוסלו, בעיתון מקור ראשון, 14 בינואר 2024
54. ↑  שי לוי, ‏היום ה-101: צה"ל מדווח על פשיטות נרחבות בח'אן יונס, באתר ‏מאקו‏, 15 בינואר 2024
55. ↑  הותר לפרסום: רס"ל במיל' ניצן שסלר מחדרה נהרג בקרב בעזה, באתר ynet, 16 בינואר 2024
56. ↑  אמיר בוחבוט‏, ארגזי נשק בחדרו של המפקד: צה"ל פשט על משרדי בכירי חמאס, באתר וואלה!‏, 16 בינואר 2024
57. ↑  יואב זיתון, צה"ל: חמאס ביצע השבוע שיגור לעבר כוחותינו מבית חולים בחאן יונס, באתר ynet, 16 בינואר 2024
58. ↑  שי לוי, ‏צה"ל חיסל פעיל חמאס שחקר מרגלים נגד הארגון בדרום הרצועה, באתר ‏מאקו‏, 17 בינואר 2024
59. ↑  הותר לפרסום: שני לוחמים נפלו בקרבות בצפון רצועת עזה, באתר ‏מאקו‏, 17 בינואר 2024
60. ↑  ניר דבורי, ‏דובר צה"ל חשף: "מתחם כליאה" לחטופים ישראלים וציורי ילדים במנהרות, באתר ‏מאקו‏, 20 בינואר 2024
61. 1 2 3  יואב זיתון, קרבות עזים במערב חאן יונס: צה"ל מסתער על "חטיבת הבית" של סינוואר ודף, 50 מחבלים חוסלו, באתר ynet, 22 בינואר 2024
62. ↑  אמיר בוחבוט‏, הלחימה מתעצמת בדרך למחבוא של סינוואר: המבצע הנרחב של צה"ל בחאן יונס, באתר וואלה!‏, 22 בינואר 2024
63. ↑  קרבות פנים מול פנים: תשעה מחבלים חוסלו בלב חאן יונס, באתר מעריב אונליין, 28 בינואר 2024
64. ↑  ארה"ב ובריטניה: תקפנו באופן נרחב יעדים של החות'ים בתימן, באתר כאן – תאגיד השידור הישראלי, 23 בינואר 2024
65. ↑  הותרו לפרסום שמותיהם של שלושה קציני צה"ל שנפלו בקרבות בדרום רצועת עזה, באתר וואלה!‏, 22 בינואר 2024
66. ↑  ספיר ליפקין, ‏הפלסטינים מדווחים: פעילות מסיבית של צה"ל בח'אן יונס, עשרות נמלטו לרפיח | תיעוד, באתר ‏מאקו‏, 22 בינואר 2024
67. ↑  הותר לפרסום: שלושה קציני צה"ל נפלו בקרבות במערב חאן יונס, באתר ynet, 22 בינואר 2024
68. ↑  כוחות אוגדה 98 השלימו הלילה את כיתור חאן יונס וחיסלו עשרות מחבלים, באתר זמן ישראל, 23 בינואר 2024
69. ↑  טל לב רם, ‏מעוזי החמאס נכבשו, אמצעי לחימה הוחרמו: צה"ל מעמיק את השליטה בח'אן יונס, באתר מעריב אונליין, 25 בינואר 2024
70. ↑   הצנחנים בקרבות בטווח קרוב עם מחבלים. תיעוד רגע הפגיעה בירי צלפים מדויק, באתר צה"ל, 25 בינואר 2024
71. ↑  עינב חלבי, בשל ההפצצות, בית החולים נאסר בחאן יונס החל בפינוי: "חמאס ירה ממנו רקטה", באתר ynet, 27 בינואר 2024
72. ↑  אמיר בוחבוט‏, נחשף החמ"ל של משפחת סינוואר, ממנו נוהל טבח ה-7 באוקטובר, באתר וואלה!‏, 29 בינואר 2024,  
דו"צ: "לוחמי יחידת יהל"ם מכניעים מחבלים בתוך המנהרות בח'אן יונס", באתר מעריב אונליין, 29 בינואר 2024
73. ↑  שי לוי, ‏מתחת לבית קברות: מנהרה עם חדרים לבכירי חמאס, באתר ‏מאקו‏, 29 בינואר 2024
74. ↑  ניר דבורי, ‏מתחמי אימונים לקראת מתקפת הפתע – ומשרד אחיו של סינוואר: צה"ל פשט על המוצב המרכזי של חמאס בח'אן יונס, באתר ‏מאקו‏, 4 בפברואר 2024
75. ↑  יואב זיתון, הצנחנים מעמיקים את הפעולה בחאן יונס, נתפסו 3 מיליון שקל ששימשו ככספי טרור, באתר ynet, 4 בפברואר 2024
76. 1 2  יואב זיתון, עינב חלבי, צה"ל "הסתער" על בית חולים בחאן יונס: "פועלים ברגישות וזהירות". דיווח: עשרות נעצרו, באתר ynet, 9 בפברואר 2024
77. ↑  אמיר בוחבוט‏, מאות תקיפות על בתי פעילים, עמדות תצפית ומחבלים: כוחות הקומנדו מעמיקים את הלחימה בחאן יונס, באתר וואלה!‏, 8 בפברואר 2024
78. ↑  אמיר בוחבוט‏, עשרות מחבלים נתפסו במסווה של עובדי הסהר האדום בבית חולים בחאן יונס, באתר וואלה!‏, 10 בפברואר 2024
79. ↑  ב ניסני, המבצע שבו נפלו אתמול לוחמי המילו.. באתר כיכר השבת, ‏2024-02-13
80. ↑  חאן יונס: כוחות צה"ל חיסלו עשרות מחבלים והקימו ציר פינוי לאלפי אזרחים, באתר ynet, 13 בפברואר 2024
81. ↑  אלישע בן קימון, עינב חלבי, מורן אזולאי, צה"ל פתח במבצע בביה"ח נאסר: "יש מידע מהימן שייתכן שבמקום גופות חטופים", באתר ynet, 15 בפברואר 2024
82. ↑  ynet - בלוגים - 133 ימים למלחמה, באתר ynet
83. ↑  גלעד כהן, לירן תמרי, סמ"ר נועם חבה נהרג בעזה 35 שנה אחרי שדודו נפל בפעילות מבצעית ברצועה, באתר ynet, 16 בפברואר 2024
84. ↑  מיטל יסעור, "חכם, מצחיק, חבר נאמן": סמ"ר רותם סהר הדר, לוחם בסיירת צנחנים, נהרג בקרבות בחאן יונס, באתר ישראל היום, ‏15/2/2024
85. ↑  חנן גרינווד, "תמיד ראשון לעזור": סמ"ר נריה בלטה נפל בקרב בדרום הרצועה, באתר ישראל היום, ‏25/02/24
86. ↑  אילנה קוריאל, אחרי 4 חודשים ברצף בעזה, הצנחנים ערכו טקס באשכול: "דור המסכים? אתם יפי הבלורית והתואר", באתר ynet, 29 בפברואר 2024
87. ↑  אמיר בוחבוט‏, אסון בחאן יונס: שלושה חיילים הרוגים ו-14 פצועים בפיצוץ מבנה על ידי מחבלים, באתר וואלה!‏, 2 במרץ 2024
88. ↑  יואב זיתון, "גרילת בט"ש" בחאן יונס, מתקפה אוגדתית בעיירה הסמוכה | תמונת מצב מהלחימה, באתר ynet, 2 במרץ 2024
89. ↑  ניר דבורי, ‏הותר לפרסום: סמ"ר דויד ששון נפל בקרב בדרום הרצועה, 5 נפצעו קשה, באתר ‏מאקו‏, 6 במרץ 2024
90. ↑  ניר דבורי ירון שניידר, ‏כ-50 יעדים ב-5 דקות: צה"ל הרחיב את הלחימה בח'אן יונס | תיעוד המטס, באתר ‏מאקו‏, 3 במרץ 2024
91. ↑  אמיר בוחבוט‏, צה"ל עצר 1,200 מחבלים בחאן יונס, בהם 85 שהשתתפו בטבח 7 באוקטובר, באתר וואלה!‏, 4 במרץ 2024
92. ↑  יואב זיתון, לוחמים חילקו ארגזי מזון לרמדאן: מבצע "כתר המערב" והניסיון לעמת בין חמאס לעזתים, באתר ynet, 4 במרץ 2024
93. ↑  לילך שובל, מבצע "כתר המערב": לאחר שכיתרו שכונה בחאן יונס - לוחמי הקומנדו השמידו תשתיות טרור, באתר ישראל היום, 4 במרץ 2024
94. ↑  N12 - צה"ל יצא מח'אן יונס - ונערך לפעולה ברפיח, באתר N12, ‏2024-04-07  

פשיטות פתע בנוסח שיפא, והכנה לרפיח: צה"ל יצא מחאן יונס, כך יימשך הלחץ על סינוואר, באתר ויינט

| מלחמת חרבות ברזל |
| --- |
| הצדדים הלוחמים | 

|  |  |
| --- | --- |
| ישראלישראל ישראל |  צה"ל •  שב"כ •  משטרת ישראל •  משמר הגבול •  המוסד • כיתות כוננות • בתמיכת ארצות הבריתארצות הברית ארצות הברית |
| ציר ההתנגדות | חדר המבצעים הפלסטיני המשותף (חמאסחמאס חמאס • הג'יהאד האסלאמי הפלסטיניהג'יהאד האסלאמי הפלסטיני הג'יהאד האסלאמי ונוספים) • חזבאללהחזבאללה חזבאללה • חות'יםחות'ים חות'ים • איראןאיראן איראן |

 |
| אירועים עיקריים | מתקפת הפתע על ישראל (החטופים לעזה) • פינוי צפון רצועת עזה • התמרון הקרקעי • קרב בית חאנון • החלטה ES-10/21 של העצרת הכללית של האו"ם • קרב ג'באליה •  קרב עזה • עסקת שחרור החטופים • החלטה 2712 של מועצת הביטחון של האו"ם • קרב שג'אעייה • קרב ח'אן יונס • קרב מחנות המרכז • מבצע עוז וניר • אסון אל-מע'אזי • מבצע כתר המערב • מבצע ניתוח מקומי • התקיפה האיראנית על ישראל |
| זירות | 

|  |  |
| --- | --- |
| הזירה העזתית | מתקפת הפתע על ישראל • פינוי צפון הרצועה • קרב בית חאנון • קרב ג'באליה •  קרב עזה • הפסקת אש • קרב שג'אעייה • תוכנית אטלנטיס • קרב ח'אן יונס • הקרב במחנות המרכז • מבצע עוז וניר • אסון אל-מע'אזי • מבצע יד זהב • מבצע כתר המערב • מבצע ניתוח מקומי • הריגת עובדי המטבח המרכזי העולמי • כביש 749 • המשבר ההומניטרי (הרעב ההמוני • אסון הסיוע ההומניטרי) • הסיוע ההומניטרי |
| מערכת דעת הקהל העולמית | 

|  |  |
| --- | --- |
| האומות המאוחדותהאומות המאוחדות באומות המאוחדות | מעורבות עובדי אונר"א במתקפת הפתע על ישראל • החלטה ES-10/21 של העצרת הכללית • החלטה 2712 של מועצת הביטחון • החלטה 2720 של מועצת הביטחון • תלונת דרום אפריקה נגד ישראל • החלטה 2722 של מועצת הביטחון • תלונת משפחות החטופים נגד חמאס • החלטה 2728 של מועצת הביטחון |
| ארצות הבריתארצות הברית בארצות הברית | הריגת פול קסלר • עצרת התמיכה בוושינגטון לישראל • השימוע בקונגרס בדבר אנטישמיות בקמפוסים • המזח האמריקאי בעזה |
| בעולם | מאבק ההסברה (מטה ההסברה האזרחי • סרט הזוועות • נחטף על ידי חמאס) • האנטישמיות בעולם • תגובות בין-לאומיות • מידע כוזב (הפיצוץ בבית החולים אל-אהלי) |

 |
| זירות נוספות | זירת יהודה ושומרון (העימות בנור שמס) • החזית הצפונית (ההתנקשות בסאלח אל-עארורי • התקיפה בנמל התעופה חלב • תקיפת הקונסוליה האיראנית בדמשק • התקיפה האיראנית על ישראל) • מעורבות החות'ים (מבצע שומר השגשוג • המתקפה האווירית בתימן • מבצע קשת פוסידון • המשבר בים סוף) • העורף הישראלי (חסימת משאיות הסיוע לרצועת עזה) |

 |
| מתקפת הפתע | 

|  |  |
| --- | --- |
| טרור | פסטיבל נובה • כביש 232 • אופקים • הגמלאים בשדרות • בארי (צוות אלחנן) • חולית • יכיני • כיסופים • כפר עזה • נחל עוז • ניר יצחק • ניר עוז • נירים • נתיב העשרה • עין השלושה • עלומים • רעים • חוף זיקים • מסיבת פסיידאק • אלימות מינית |
| קרבות | בסיס אורים • מוצב כיסופים • מוצב כרם שלום • מוצב נחל עוז • מוצב סופה • מוצב פגה • מחנה רעים • ארז • זיקים • שדרות • יתד • כרם שלום • מבטחים • מגן • מפלסים • נחל עוז • ניר עם • סופה • סעד • עין הבשור • פרי גן • רעים • קרב הטנקיסטיות |

 |
| בני ערובה וחטופים | חטיפת משפחת ביבס • פרשת בני הערובה בבארי • מבצע ראשית האור • עסקת שחרור החטופים • הריגת חטופים בשג'אעייה • מבצע יד זהב • מטה המשפחות להחזרת החטופים והנעדרים • פורום תקווה • חוק תגמולים למשפחות החטופים • רשימה חלקית |
| פיגועים | פיגוע הירי באלכסנדריה • פיגוע הירי ליד עינב • פיגוע הדקירה בשער הפרחים • פיגוע הירי במחסום המנהרות • פיגוע הירי ביציאה מירושלים (הריגת יובל קסטלמן) • פיגועים נוספים בישראל ב-2023 • הפיגוע בוואדי חרמיה • הפיגוע המשולב ברעננה • פיגוע הירי בצומת ראם • פיגוע הירי בתחנת הדלק בעלי • פיגוע הדקירה בצומת בית קמה • פיגוע הירי בצומת הפרסה • הפיגוע בגן יבנה • פיגועים נוספים בישראל ב-2024 |
| כוחות צה"ל |  חיל האוויר •  חיל הים •  חיל ההנדסה הקרבית •  חיל התותחנים •  עוצבת הפלדה (162) •  עוצבת געש (36) •  עוצבת האש (98) •  עוצבת סיני (252) •  עוצבת הבזק (99) •  חטיבת גולני •  חטיבת הצנחנים •  חטיבת עוז •  חטיבת גבעתי •  חטיבת הנח"ל •  חטיבת כפיר •  חטיבה 401 •  חטיבה 7 •  חטיבה 188 •  חטיבת קרייתי •  עוצבת חצי האש •  יהל"ם •  חיל הגנת הגבולות •  חטיבת החילוץ וההדרכה • חטיבת השומר |
| כוחות הביטחון | כיתות כוננות •  שירות הביטחון הכללי •  משטרת ישראל •  משמר הגבול •  ימ"מ •  יחידת מצדה |
| אמצעי לחימה ישראליים | אדיר F-35I • נגמ"ש איתן • בואינג AH-64 אפאצ'י • דחפור D9 • זיק (הרמס 450) • חץ 2 וחץ 3 • כיפה ימית • כיפת ברזל • משגר רקטות להב • מטאדור • טנק מרכבה • נגב NG7 • נגמ"ש מרכבה • סער 6 • עוקץ פלדה • כוונת פגיון • קלע דוד • רקטת רומח • תותח מתנייע M109 |
| הרוגים | 

|  |  |
| --- | --- |
| ישראלישראל ישראל | אזרחים ישראלים • חללי צה"ל |
| ציר ההתנגדות | סיכולים ממוקדים • מחבלי חמאס • עיסאם עבדאללה • סייד רזי מוסאווי • ויסאם א-טוויל • סאדק אומידזאדה • מוחמד רזא זאהדי |

 |
| ממשל | קבינט המלחמה • מנהלת תקומה |
| שונות | מוזיקה • נשים • יום זיכרון • כלכלה • השפעות על ילדים ובני נוער |